12. ΝΟΜΟΣ υπ’ αριθ. 223  της 21/27 Νοεμ. 1975 (ΦΕΚ Α΄ 266) Περί συνταξιοδοτήσεως του προσωπικού του Κέντρου Προγραμματισμού και Οικονομικών Ερευνών (ΚΕΠΕ) και άλλων τινών διατάξεων. ΄Αρθρ.1-3.-Κωδικοποιήθηκαν από το Π.Δ. 1041/1979, ΦΕΚ Α΄ 292 (τόμ. 29, σελ. 90,657). ΄Αρθρ 4.-1.Από της ισχύος του παρόντος Νόμου, το προσωπικόν του ΚΕΠΕ, περί ου το άρθρ. 1 υπάγεται υποχρεωτικώς εις τους κάτωθι φορείς: α.Μετοχικόν Ταμείον Πολιτικών Υπαλλήλων. β.Ταμείον Προνοίας Δημοσίων Υπαλλήλων. γ.Ταμείον Αρωγής εις την ασφάλισιν του οποίου υπάγονται οι Υπάλληλοι του Υπουργείου Συντονισμού και Προγραμματισμού. 2.Αι περί νοσοκομειακής και ιατροφαρμακευτικής περιθάλψεως των Δημοσίων υπαλλήλων διατάξεις έχουν εφαρμογήν, από της ισχύος του παρόντος Νόμου και δια το κατά την παρ. 1 του παρόντος προσωπικόν, καθώς επίσης και δια τους επί σχέσει ιδιωτικού δικαίου υπαλλήλους Α΄ κατηγορίας του Υπουργείου Συντονισμού και Προγραμματισμού τους υπαγομένους εις τας διατάξεις των Νόμ. 169/69 και 874/1971 διακοπτομένης από του αυτού χρόνου, της παρά τω Ι.Κ.Α. ασφαλίσεως. Σελ. 312,02(β) Τεύχος 741-Σελ. 52 Περί της αληθούς εννοίας της ανωτέρω παρ. 2 βλ. άρθρ. 9 Νόμ. 286/1976 (κατωτ. αριθ. 13) 3.Δια Π.Δ/τος, εκδιδομένου προτάσει των Υπουργών Συντονισμού και Προγραμματισμού, Οικονομικών και Κοινωνικών Υπηρεσιών, θέλουν καθορισθή τηρουμένων και των κειμένων διατάξεων, οι όροι και αι προϋποθέσεις υπαγωγής εις τα εν παρ.1 του παρόντος άρθρου αναφερόμενα Ταμεία, τα της αναγνωρίσεως και εξαγοράς προϋπηρεσιών, ως και πάσα λεπτομέρεια αναγκαία δια την εφαρμογήν των διατάξεων του παρόντος. 4.Αι υπερ ετέρων Ασφαλιστικών Οργανισμών καταβληθείσαι εισφοραί συντάξεως ησφαλισμένου και εργοδότου, δια τον μέχρι της ισχύος του παρόντος χρόνον ασφαλίσεως παρ’ αυτοίς, λόγω απασχολήσεως παρά τω ΚΟΕ-ΚΕΠΕ, αποδίδονται εις τα εν παρ. 1 του παρόντος άρθρου αναφερόμενα Ταμεία, κατά τα εν άρθρ.5 του παρόντος οριζόμενα. ΄Αρθρ.5.-«1.Αι μέχρι της ισχύος του Νόμ. 223/1975 καταβληθείσαι εισφοραί συντάξεως ησφαλισμένου και εργοδότου εις το ΄Ιδρυμα Κοινωνικών Ασφαλίσεων και εις ετέρους Ασφαλιστικούς Οργανισμούς κυρίας ασφαλίσεως, δύνανται να μεταφέρωνται κατ’ αίτησιν του ησφαλισμένου εις τινα ή άπαντα τα εν παρ. 2 του προηγουμένου άρθρου αναφερόμενα Ταμεία κατά υπό του ασφαλισμένου καθορισθησόμενα ποσοστά. 2.Το κατά τα ανωτέρω μεταφερθησόμενον εις έκαστον φορέα ποσόν εκπίπτεται εκ του συνολικού ποσού της οφειλής δια την εξαγοράν της προϋπηρεσίας». Το άρθρ.5 αντικαταστάθηκε ως άνω δια του άρθρ. 2 Νόμ. 554/1977 (κατωτ. αριθ. 14). ΄Αρθρ.6.-Οι κατά την έναρξιν της ισχύος του παρόντος νόμου υπηρετούντες εις το ΚΕΠΕ και υπαγόμενοι εις τας διατάξεις αυτού δύνανται δια δηλώσεώς των, υποβαλλομένης εντός προθεσμίας τριών μηνών από της δημοσιεύσεώς του εις την Εφημερίδα της Κυβερνήσεως, να ζητήσουν την εξαίρεσίν των εκ των διατάξεων τούτου. ΄Αρθρ.7.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 24.Γ.η.11-12 Κέντρο Προγραμματισμού και Οικονομικών Ερευνών (ΚΕΠΕ) 